**У С Т А В**

**На Народно читалище „Светлина 2007”**

**Село Осеновец, Община Венец, Област Шумен**

Народното Читалище е уникално достояние на българския народ.Създадено е в епохата на националното възраждане.То има неоценим влог във формирането на нашата душевност и култура. Народното Читалище има историческа заслуга за запазване на и развитие на българския език, за зараждане на театралното, музейното и др. Изкуства за развитието на библиотечното дело. Чрез своята многостарнна народнополезна дейност, читалището е призвано да допринася още по-голяма степен за духовното развитие на селото и личността, за цялостно обновление на обществото.

**Общи положения**

Чл.1. Народното Читалище е самоуправляваща се културно-просветна и възпитателна организация.То се изгражда и работи върху принципите на демократизма и доброволността:

Чл.2. В дейността на народните читалища могат да участват всички граждани без ограничение на възраст, политически религиозни възгледи и етническо самосъзнание.

Чл.3. Читалището е юридическо лице с нестопанска цел.

Чл.4 Целта на читалището е да създава, опазва и разпространява духовни ценности и да задоволява културните потребности на населението.

Чл.5. Народното Читалище съдейства за развитие и обогатяване на културния живот, запазване на обичаите и традициите, уреждане и поддържане на библиотеки, развиване и подпомагане на самодейни колективи, организиране на кръжоци, празненства, концерти и чествания.

Чл.6. Читалището е в тясна връзка с всички органи на управление, културно-просветни органи, стопански субекти и гражданите.

Чл.7. Читалище могат да учредят 30 /тридсет/ способни лица, които вземат решение на учредителното събрание.

**УЧРЕДЯВАНЕ**

Чл.8. Учредителното събрание приема устава на читалището и избира неговите органи, съобразно разпоредбите на Закона за народните читалища (оби. ДВ бр.89 от 22.10.1996 г. изм, доп.ДВ бр.95/97, бр.90/1999, бр.28/2005 и бр.94/2005г.)

Чл.9. Наименованието на читалището е Народно читалище „Светлина 2007”.

Чл.10. Седалището на читалището е село Осеновец, Общ. Венец, Обл. Шумен.

Чл.11. Целите на читалището са задоволяване потребностите на гражданите свързани с развитие и обогатяване на културния живот, запазване на обичаите и традициите на населението, разширяване знанията на гражданите и приобщаването им към ценностите и постиженията на науката, изкуството и културата, събиране и разпространяване на знания за родния край.

Чл.12. За постигане на целта по Чл.11 читалището извършва дейности като уреждане и поддържане на библиотеки, читални, развиване и подпомагане на любителското художествено творчество, организиране на кръжоци, курсове, концерти, чествания и извършване на допълнтелни дейности, подпомагащи изпълнението на основните функции.

Чл.13. Източници на финансиране на читалището са средства предоставени от републикански бюджет под формата на субсидия, финансиране от общината, кметството, членски внос, от културно-просветна дейност, наеми, дарения и завещания и други приходи.

**ОРАНИ НА УПРАВЛЕНИЕ**

1.Читалището да се представлява от Председателя и от читалищния Секретар заедно и поотделно.

Чл.14. Органи на читалището са общото събрание, настоятелството и проверителната комисия.

Чл.15. (1) Върховен орган на читалището е общото събрание.

 (2) Общото събрание на читалището се състои от всички членове на читалището, имащи право на глас.

Чл.16. (1) Общото събрание:

1. Изменя и допълва устава;
2. Избира и освобождава членовете на настоятелството, проверителната комисия и председателя;
3. Приема вътрешните актове, необходими за организацията на дейността на читалището;
4. Изключва членове на читалището;
5. Приема основни насоки за дейността на читалището;
6. Взема решение за членуване или за прекратяване на членството в читалищен съюз;
7. Приема бюджета на читалището;
8. Приема годишния отчет;
9. Определя размера на членския внос;
10. Отменя решения на органите на читалището;
11. Взема решения за откриване на филиали на читалището след съгласуване с общината;
12. Взема решение за прекратяване дейността на читалището;
13. Взема решение за отнасяне до Съда на незаконосъобразни действия на ръкововдството или отделни читалищни членове;

(2) Решенията на общото събрание са задължителни за другите органи на читалището.

Чл.17.(1) Редовно общо събрание на читалището се свиква от настоятелството ,най-малко веднъж годишно.Извънредно общо събрание може да бъде свикано по решение на настоятелството, по искане на проверителната комисия или на 1/3 от членовете на читалището.

 (2) Поканата за забрани трябва да съдържа дневния ред,датата,часа и мястото на провеждането му и кой го свиква.Тя трябва да бъде получена не по-късно от 7 дни преди датата на провеждането.В същия срок на общодостъпни места трябва да бъде обявено и съобщение за събранието.

 (3) Общото събрание е законно,ако присъстват най-малко половината от имащите право на глас членове на читалището.При липса на кворум събранието се насрочва за друга дата не по-рано от една седница.Тогава събранието е законно,колкото и членове да се явят.

 (4) Решенията по чл.16.(1)т.,4,10,11,12 се вземат с мнозинство най-малко 2/3 от всички членове.Останалите решения се вземат с мнозинство повече от половината от присъстващите членове.

Чл.18.(1) Ръководен орган на читалището е настоятелството ,което се състои най-малко от трима членове,избрани за срок до 3/три/години.Същите да нямат роднински връзки по права и съребрена линия до четвърта степен.

 (2) Настоятелството:

 1.Свиква общото събрание;

 2.Осигурява изпълнението на решенията на общото събрание;

 3. Подготвя и внася в общото събрание проект за бюджет на читалището и утвърждава щата му;

 4. Подготвя и внася в общото събрание отчет за дейността на читалището;

 5. Назначава секретаря на читалището и утвърждава длъжностната му характеристика;

 (3) Настоятелството взема решение с мнозинство с повече половината от членовете си.

Чл.19.(1) Председателят на читалището е член на настоятелството и се избира от общото събрание за срок до 3/три/години.

 (2) Председателят :

 1.Организира дейността на читалището съобразно закона, устава и решенията на общото събрание;

 2. Представлява читалището;

 3.Свиква и ръководи заседанията на настоятелството и председателства общото събрание;

 4.Ръководи текущата дейност на читалището;

 5.Отчита дейността си пред настоятелството;

 6. Сключва и прекратява трудовите договори със служителите съобразно бюджета на читалището и въз основа решение на настоятелството.

Чл. 20.(1) Проверителната комисия се състои от трима членове ,избрани за срок до 3/три/години.

 (2) Членове на проверителна комисия не могат да бъдат лица,които са в трудовоправни отношения с читалището или са роднини на членове на настоятелството по права линия,съпрузи,братя,сестри и роднини по сватовство от първа степен.

 (3) Проверителната комисия осъществявя контрол върху дейността на настоятелството и председателя на читалището по спазване на закона, устава и решенията на общото събрание.

 (4) При констатирани нарушения проверителната комисия уведомява общото събрание на читалището, а при данни за извършено престъпление –и органите на прокуратурата.

Чл 21. Не могат да бъдат избрани за членове на настоятелството и на проверителната комисия лица,които са осъждани на лишаване от свобода за умишлени престъпления от общ характер.

**ИМУЩЕСТВО И ФИНАНСИРАНЕ**

Чл.22. Имуществото на читалището се състои от право на собственост и от други вещни права,вземания,ценни книжа,други права и задължения.

Чл.23. Читалищата набират средства от следните източници:

 1.Членски внос;

 2.Културно просветна дейност;

 3.Субсидия от държавния и общинските бюджети;

 4.Наеми от движимо и недвижимо имущество;

 5.Дарения и завещания;

Чл.24.(1) Читалището не може да отчуждава недвижими вещи и да учредяват ипотека върху тях.

 (2) Движими вещи могат да бъдат отчуждавани или залагани само по решения на настоятелството.

Чл.25.Недвижимото и движимото имущество,собственост на читалищата,както и приходите от него не подлежат на принудително изпълнение освен за вземания, произтичащи от трудови правоотношения.

Чл.26.(1) Читалищното настоятелство изготвя годишния отчет за приходите и разходите, които се приемат от общото събрание.

 (2) Отчетът за изразходваните от бюджета средства се представя в общината,на чиято територия се намира читалището.

**ПРЕКРАТЯВАНЕ**

Чл.27.(1) Дейността на читалището може да бъде прекратено по решение на общото събрание, вписано в регистъра на окръжния съд.То може да бъде прекратено с ликвидация или по решение на окръжния съд,ако:

 1.Дейността му противоречи на закона,устава и добрите нрави;

 2.Имуществото му не се използва според целите и предмета на дейността на читалището;

 3.Е на лице трайна невъзможност читалището да действа.

Чл.28.(1) Активите на прекратеното читалище,останали след ликвидацията,се разпределят между други читалища по ред,установен с наредба на министъра на културата и министъра на финансите,съгласувана с Националния съвет по читалищно дело като се има предвид регионалния принцип.

 (2) Читалищният съюз,в който е членувало прекратеното читалище,не може да претендира за разпределянето на имуществото на това читалище.

Настоящият устав е приет на проведено учредително събрание на 27.11.2006г.в село Осеновец при спазване реда и условията на чл.8 и сл.от ЗНЧ и е подписано след приемане с явно гласуване от 33/тридесет и три/учредители на читалището,чиято списък е приложен към устава и протокола от учредителното събрание.